एमवायएच से मरीजों के सैंपल निजी लैब में भेजने पर डीन ने मांगा जवाब
एमवाय अस्पताल में दोपहर बाद मरीजों के सैंपल प्राइवेट लैब में भेजे जाने को लेकर डीन ने बुधवार को डॉक्टरों से जवाब तलब किया। एमजीएम मेडिकल कॉलेज डीन ने सामान्य जांच के सैंपल बाहर भेजे जाने पर नाराजी जताई। उन्होंने पैथोलॉजी, बायोकेमिस्ट्री व माइक्रोबायोलॉजी विभागाध्यक्ष से पूछा कि इस तरह की परेशानी क्यों आ रही है? जवाब मिला किट नहीं मिलने से यहां जांच संभव नहीं।
डीन डॉ. शरद थोरा ने विभागाध्यक्षों की बैठक बुलाई जिसमें नि:शुल्क दवा योजना सहित कई मुद्दों पर बात हुई। जब डॉक्टरों से पूछा गया कि जांचें बाहर क्यों करवा रहे तो जवाब मिला एबीजी किट नहीं आ रहे। इसमें हमारी कोई गलती नहीं। इस पर डॉ. थोरा ने प्रभारी अधीक्षक डॉ. वी.एस. पाल को निर्देश दिए कि अब किट की कमी के कारण सैंपल प्राइवेट लैब नहीं जाना चाहिए। गौरतलब है कि एक्स-रे फिल्मों की किल्लत के कारण भी 15 दिन की वेटिंग दी जा रही है।
hin_Deva hin_Deva hin_Deva